CELEX: 32019D1297
Language: et
Date: 2019-07-31 00:00:00
Title: Nõukogu otsus (ÜVJP) 2019/1297, 31. juuli 2019, millega muudetakse otsust (ÜVJP) 2016/2382, millega luuakse Euroopa Julgeoleku- ja Kaitsekolledž (ESDC)

2.8.2019   
               
               
                  ET
               
               
                  Euroopa Liidu Teataja
               
               
                  L 204/36
               
            
         NÕUKOGU OTSUS (ÜVJP) 2019/1297,
         31. juuli 2019,
         millega muudetakse otsust (ÜVJP) 2016/2382, millega luuakse Euroopa Julgeoleku- ja Kaitsekolledž (ESDC)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1, artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 21. detsembril 2016 vastu otsuse (ÜVJP) 2016/2382 (1), millega luuakse Euroopa Julgeoleku- ja Kaitsekolledž (ESDC).
                  
               
                     (2)
                  
                  
                     Nõukogu võttis 14. mail 2018 vastu otsuse (ÜVJP) 2018/712 (2), millega usaldatakse ESDC-le kübervaldkonna õppe-, koolitus-, hindamis- ja harjutusplatvormi („küberõppe platvorm“) loomine, märkides samas vajadust tagada selle vastastikune täiendavus teiste liidu jõupingutuste ja algatustega.
                  
               
                     (3)
                  
                  
                     Nõukogu võttis 6. novembril 2018 vastu otsuse (ÜVJP) 2018/1655 (3), millega muudetakse otsust (ÜVJP) 2016/2382 ja kehtestatakse lähtesumma kulude katmiseks ajavahemikul 1. jaanuarist 2019 kuni 31. detsembrini 2019.
                  
               
                     (4)
                  
                  
                     Poliitika- ja julgeolekukomitee võttis 20. septembril 2018 vastu ELi tsiviilkoolituse rühma kui kriisiohje tsiviilaspektide komitee erikoosseisu pädevusraamistiku.
                  
               
                     (5)
                  
                  
                     ELi tsiviilkoolituse rühma kohtumisel 15. märtsil 2019 märkisid liikmesriigid tsiviilkoolituse koordinaatorite vajadust liidu rahalise toetuse järele.
                  
               
                     (6)
                  
                  
                     ESDC juhtkomitee otsustas 3. juunil 2019, et ESDC peaks haldama ja juhtima tsiviilkoolituse koordinaatorite sõidu- ja majutuskulusid.
                  
               
                     (7)
                  
                  
                     Otsust (ÜVJP) 2016/2382 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2016/2382 artikli 4 lõikesse 3 lisatakse järgmine punkt:
            
               
                           „j)
                        
                        
                           toetab kriisiohje tsiviilaspektide komitee ja ELi tsiviilkoolituse rühma, hallates ja juhtides tsiviilkoolituse koordinaatorite tegevusega seotud sõidu- ja majutuskulusid.“
                        
                     
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 31. juuli 2019
            
               
                  Nõukogu nimel
               
               
                  eesistuja
               
               T. TUPPURAINEN
            
         
         
            (1)  Nõukogu 21. detsembri 2016. aasta otsus (ÜVJP) 2016/2382, millega luuakse Euroopa Julgeoleku- ja Kaitsekolledž (ESDC) ning tunnistatakse kehtetuks otsus 2013/189/ÜVJP (ELT L 352, 23.12.2016, lk 60).
         
            (2)  Nõukogu 14. mai 2018. aasta otsus (ÜVJP) 2018/712, millega muudetakse otsust (ÜVJP) 2016/2382, millega luuakse Euroopa Julgeoleku- ja Kaitsekolledž (ESDC) (ELT L 119, 15.5.2018, lk 37).
         
            (3)  Nõukogu 6. novembri 2018. aasta otsus (ÜVJP) 2018/1655, millega muudetakse otsust (ÜVJP) 2016/2382, millega luuakse Euroopa Julgeoleku- ja Kaitsekolledž (ESDC) (ELT L 276, 7.11.2018, lk 9).